OSNOVNA ŠKOLA KUPLJENOVO

MATIJE GUPCA 53

KUPLJENOVO

**PROTOKOL RADA U IZVANREDNIM EPIDEMIOLOŠKIM AKTIVNOSTIMA OSNOVNE ŠKOLE**

 **KUPLJENOVO**

**OBVEZE RODITELJA/SKRBNIKA**

* U slučaju povišene tjelesne temperature i ostalih simptoma koji upućuju na mogućnost zaraze COVID-19 i drugih zaraznih bolesti roditelji/skrbnici ne smiju dovoditi dijete u školu, već se javljaju izabranom pedijatru/liječniku obiteljske medicine radi odluke o testiranju i liječenju djeteta.
* Roditelj žurno obavještava razrednika/razrednicu o bolesti djeteta.
* Roditelj/skrbnik mora najaviti svoj dolazak u školu.
* Pri ulasku se svim roditeljima/skrbnicima mjeri tjelesna temperatura beskontaktnim toplomjerom te se evidentira njezina vrijednost.
* Roditelji/skrbnici trebaju dezinficirati ruke i potplate obuće prilikom ulaska u školu.
* Roditelji/skrbnici se kreću hodnicima održavajući razmak od 1,5 m te izbjegavajući dodirivanje zidova i rukohvata.
* Roditelji/skrbnici nose maske preko nosa i usta pri kretanju u školi.

**ULAZ/IZLAZ ODRASLIH OSOBA**

* Škola vodi evidenciju ulaska odraslih osoba.
* Izbjegava se ulazak neovlaštenog osoblja u školu.
* Pri ulasku se svim odraslim osobama (zaposlenicima, roditeljima, skrbnicima, dostavljačima i sl.) mjeri tjelesna temperatura beskontaktnim toplomjerom te se evidentira njezina vrijednost.
* Sve odrasle osobe trebaju dezinficirati ruke i potplate obuće te nositi masku preko nosa i usta.
* Pri izlasku iz škole svim zaposlenicima se mjeri tjelesna temperatura.
* Roditelj/skrbnik koji je bolestan ili ima izrečenu mjeru samoizolacije ne smije dovoditi ni odvoditi dijete iz škole.
* Pri ulasku/izlasku iz škole sve odrasle osobe su dužne održavati razmak najmanje 1,5 m.

**ULAZ/IZLAZ UČENIKA**

* Učenicima se prilikom ulaska u školu mjeri tjelesna temperatura beskontaktnim toplomjerom.
* Učenici uvijek ulaze/izlaze iz škole na istom ulazu.
* Učenici se prilikom ulaza/izlaza pridržavaju razmaka od 1,5 m u odnosu na druge učenike i učitelja/učiteljicu.
* Učenici prilikom ulaza u školu dezinficiraju ruke i potplate obuće.
* Učenici pri ulasku/izlasku iz škole nose maske preko nosa i usta.

**KRETANJE ŠKOLOM**

* Učenici se ne zadržavaju na hodnicima.
* Učenici i zaposlenici se kreću hodnicima održavajući razmak od 1,5 m te izbjegavaju dodirivanje zidova i rukohvata.
* Učenici nose maske preko nosa i usta pri kretanju školom.

**UČIONICE**

* Svaki razred ima svoju učionicu.
* Nakon ulaska u učionicu učenici peru ruke sapunom i vodom.
* Učenici se koriste isključivo svojim priborom.
* Učenici i i učitelj/učiteljica nose maske preko nosa i usta ako je udaljenost između svih osoba manja od 1,5 m.
* Razrednik/razrednica obavještava učenike trebaju li nositi maske u učionici ili ne.
* Učenici ne dodiruju lice.
* Učenici kada kišu ili kašlju trebaju usta i nos prekriti laktom ili papirnatom maramicom.
* Nakon čišćenja nosa potrebno je oprati ruke sapunom i vodom.
* Učenici ne ostavljaju ništa ispod klupa, nego bacaju smeće u koš za smeće.
* Učionice treba dobro provjetravati vanjskim zrakom.
* U učionicama se ne koriste klimatizacijski uređaji.

**UPORABA SANITARNIH PROSTORIJA**

* Učenici uvijek odlaze u najbližu sanitarnu prostoriju namijenjenu učenicima.
* Učenici čekaju za pranje ruku na udaljenosti od 1,5 m od drugih učenika.
* Učenici trebaju oprati ruke sapunom i vodom nakon korištenja toaleta.

**POSTUPAK U SLUČAJU SUMNJE NA POJAVU SIMPTOMA COVID19 KOD UČENIKA U ŠKOLI**

* U slučaju sumnje na simptome COVID19 tijekom boravka u školi učitelj odvaja učenika u prostoriju za izolaciju.
* Djelatnica stručne službe ili, u slučaju njezine nemogućnosti, djelatnik/djelatnica tehničkog osoblja ostaje s djetetom te stavlja na učenika i na sebe masku, vizir i jednokratnu pregaču.
* Kod sumnje na povišenu tjelesnu temperaturu te kod pojave akutnih simptoma zarazne bolesti (npr. kašalj, poteškoće u disanju, poremećaj osjeta njuha i okusa, proljev povraćanje) neophodno je djetetu izmjeriti tjelesnu temperaturu te je upisati u listu za evidenciju.
* Učitelj obavještava roditelja/skrbnika djeteta o simptomima bolesti.
* Roditelj/skrbnik djeteta za kojeg se sumnja da ima simptome COVID.19 treba u najkraćem roku doći u školu po dijete te ga odvesti pedijatru/liječniku obiteljske medicine.
* Roditelj/skrbnik djeteta koje ima potvrđenu infekciju COVID19 obvezan je žurno javiti ravnateljici škole rezultat testiranja.
* U slučaju potvrđene infekcije COVID-19 kod učenika ravnateljica obavještava nadležnog epidemiologa te postupa sukladno njegovoj odluci.

**POSTUPAK U SLUČAJU SUMNJE NA POJAVU SIMPTOMA COVID-19 KOD DJELATNIKA ŠKOLE**

* Djelatnik škole s povišenom temperaturom i/ili respiratornim simptomima odmah napušta radno mjesto.
* Djelatnik u slučaju sumnje na pojavu simptoma koronavirusa mora kontaktirati svojeg liječnika.
* Djelatnik obvezno obavještava ravnateljicu škole o rezultatima testiranja na koronavirus.
* U slučaju potvrđene infekcije koronavirusom kod djelatnika ravnateljica obavještava nadležnog epidemiologa te postupa sukladno njegovoj odluci.

 RAVNATELJICA:

 Jadranka Kekelj

 u.z. Mihaela Dolinar